 Sidaana waxa lagu sheegay warsaxaafadeed ay soo saartay wasaaradda khayraadka biyaha Somaliland, warsaxaafadeedkaasi oo dhammaystiranina waxa uu u dhignaa sidan:- Xili ay dalka ka taagan yihiin abaaro baahsan oo aafeeyey dad iyo duunyaba, isla markaana ay gabaabsi noqdeen roobabkii curan jiray xiliyadani, xukuumaduna ay ku mashquulsanayd la tacaalida dadka abaaaruhu saameeyeen, ayaa dhanka kale waxaa ay wasaaradda khayraadka biyaha ee Somaliland oo uu gadhwadeen ka yahay Wasiirka Wasaaradaasi Baashe Cali Jaamac waxaa ay dedaal ugu jireen taaba gelinta sidii looga sii gaashaaman lahaa roob laaanta iyo abaaraha bulshada ku soo noqnoqda. 